*साहित्य प्रेमी संघ*: अनकहा सच
कुछ हमने कहा कुछ तुमने सुना
पर अनकहा बहुत कुछ छूट गया |
न कोई संबोधन न कोई रिश्ता
न तोल सका भावों को मन के |
था मन में क्या न जता पाया
न कोई उपहार दिला पाया |
छिप-छिप कर बात कही मन की
शब्दों में उसे न सजा पाया |
सम्वाद रहित अनजाना रिश्ता
आँखों से भी न जता पाया |
न लिया न दिया कभी कुछ भी
यह कमी सदा ही खलती रही |
सोचा क्या उपहार जरूरी है
यह तो एक कमजोरी है |
यदि अलग हट कर सोचा होता
मन की आँखों से देखा होता
मेरा अंतर टटोला होता
तुम मुझे पाते निकट अपने|
नए सपने नयनों में पलते
कुछ भी अनकहा न रहा होता |
कोई उपहार नहीं आवश्यक
यदि दिल दौलत को चुना होता |
Posted by Asha Saxena at 9:29 PM
"कोई उपहार नहीं आवश्यक
यदि दिल दौलत को चुना होता |"
bahut sundar panktiyan hain ; Ashaji.vastwik sach to yahi hai ..bas ek samajh ki baat hoti hai ..
shubhkamnaon ke sath
meenugj81@gmail.com
अति सुन्दर बहुत ही बढ़िया प्रस्तुति...
सारगर्भित सुन्दर रचना ! अति सुन्दर !
इस ब्लॉग पर आने के लिए हार्दिक धन्यवाद |